ବିଶାଖାପାଟଣା ୨୪।୧ଃ ଭାରତ ବିଶାଖାପାଟଣା ଉପକୂଳରେ ବୁଡା ଜାହାଜରୁ ଗତ ୬ ଦିନରେ ଦ୍ୱିତୀୟବାର କେ-୪ ବାଲିଷ୍ଟିକ୍ କ୍ଷେପଣାସ୍ତ୍ରର ସଫଳ ପରୀକ୍ଷଣ କରିଛି। ୩ହଜାର ୫୦୦ କିଲୋମିଟର ଦୂରରେ ଲକ୍ଷଭେଦ କ୍ଷମତା ରଖୁଥିବା ଏହି କ୍ଷେପଣାସ୍ତ୍ରକୁ ପ୍ରତିରକ୍ଷା ଗବେଷଣା ଓ ବିକାଶ ସଙ୍ଗଠନ (ଡିଆରଡିଓ) ଶୁକ୍ରବାର ସକାଳେ ପାଣି ତଳେ ନିର୍ମିତ ପ୍ଲାଟଫର୍ମରୁ ପରୀକ୍ଷା କରିଥିଲା।
ଏହି ଶ୍ରେଣୀୟ କ୍ଷେପଣାସ୍ତ୍ରଗୁଡିକ ସାଙ୍ଗରେ ୨୦୦ କେଜି ଓଜନର ପରମାଣୁ ଅସ୍ତ୍ରଶସ୍ତ୍ର ବହନ କରିନେଇପାରିବେ। କେବଳ ଏତିକି ନୁହେଁ ଶତ୍ରୁପକ୍ଷ ରାଡାରରେ ଏହି କ୍ଷପଣାସ୍ତ୍ର ଧରାପଡିବନି। ଏହା ଛଡା କ୍ଷେପଣାସ୍ତ୍ରକୁ ସବମେରିନରୁ ବି ଶତ୍ରୁ ଉପରକୁ ଆକ୍ରମଣ କରିହେବ। ଏଣୁ ଏହାର ସଫଳତା ଉପରେ ସମୁଦ୍ରରେ ଦେଶର ଶକ୍ତିବୃଦ୍ଧି ନିର୍ଭର କରୁଛି।
